Grenlandsbanen

Grenlandsbanen er en prosjektert jernbane i en ytre korridor gjennom Telemark og litt av Agder, og innebærer en sammenkobling av Vestfoldbanen og Sørlandsbanen. Banen starter i Porsgrunn og blir sammenkoblet med Sørlandsbanen ved Skorstøl i Gjerstad kommune. Lengden er 60 km.

Per 2022 er utbyggingen skrinlagt og grunneiere som har båndlagt arealer ønsker disse frigjort.

Betingelser og konsept
For stasjoner på Sørlandsbanen fra Skorstøl og sørover vil ikke avstanden i km til det sentrale Østlandet avvike så mye fra i dag. Det vesentlige er at standarden på jernbanen er mye høyere over fremtidens Vestfoldbane, enn den er på dagens strekning fra Skorstøl til Drammen (Sørlandsbanen). Hovedbetingelsen for konseptet er derfor at Vestfoldbanen blir oppgradert vesentlig i forhold til i dag. Dette er blitt vedtatt og påbegynt i egne planer for Vestfoldbanen, men enkelte prosjekter mangler likevel for at konseptet skal kunne påbegynnes. Hele Vestfoldbanen må ha dobbeltspor hele veien, men dette har uansett vært Jernbaneverkets politikk siden 2009, som inkluderer minst 200 km/t mellom byene. På strekningen mellom Larvik og Porsgrunn ble det åpnet en dobbeltsporet jernbane den 28. september 2018.

Banen sto på prioriteringslisten til Jernbaneverket og Stortinget vedtok i 2014 at det skulle lages en konseptvalgutredning (KVU) for banen. Denne ble lagt frem 4. juli 2016.

I tillegg er Grenlandsbanen i seg selv en betingelse for at Sørvestbanen skal kunne bli en realitet.

Per 2022 er utbyggingen skrinlagt og grunneiere som har båndlagt arealer ønsker disse frigjort.

Konsekvenser og driftsplan ved gjennomføring
Dersom prosjektet gjennomføres (og Vestfoldbanen er oppgradert) vil strekningen Oslo – Kristiansand ta 3t 23 min, mot dagens 4t 30 min. Reisetiden Skorstøl–Kristiansand er 1:25 for 117 km, og hvis den strekningen rustes opp kan 20-30 minutter spares ytterligere. I tillegg vil regiontoget mellom Kristiansand og Oslo inkludere byene langs kysten istedenfor inne i landet.

Sammenligning
Forskjeller for Linje F5, fjerntoget mellom Kristiansand og Oslo

Dagens linjenettMed Grenlandsbanen Reisetid Kristiansand - Oslo 4t 30 min 3t 21 min Stasjoner mellom Kristiansand og Drammen Det er tatt utgangspunkt i regiontoget RE11for Vestfoldbanens stoppesteder. Enkelte av disse kan muligens bli droppet 
 Kristiansand stasjon
 Vennesla stasjon
 Nelaug stasjon
 Vegårshei stasjon
 Gjerstad stasjon
 Neslandsvatn stasjon
 Drangedal stasjon
 Lunde stasjon
 Bø stasjon
 Nordagutu stasjon
 Kongsberg stasjon
 Hokksund stasjon
 Drammen stasjon Kristiansand stasjon
 Vennesla stasjon
 Nelaug stasjon
 Vegårshei stasjon
 Mulig ny Brokelandsheia stasjon i Gjerstad
 Mulig ny Tangen stasjon utenfor Kragerø
 Porsgrunn stasjon
 Larvik stasjon
 Sandefjord stasjon
 Tønsberg stasjon
 Horten stasjon (åpning i 2024)
 Drammen stasjon Byer i mellom Kongsberg Kragerø (mulig), Porsgrunn, Larvik, Sandefjord, Tønsberg, Holmestrand

De utelatte stasjonene
Dagens stasjoner mellom Skorstøl og Kongsberg (minus Gjerstad stasjon) kan ifølge Jernbaneverket betjenes med et eget regiontog som starter Kragerø og kobler seg på dagens nett ved Neslandsvatn stasjon, og sånn sett bruker den gamle Kragerøbanen. På sett og vis er man da tilbake til situasjonen i 1927 da Sørlandsbanen ble tatt i bruk frem til Kragerø. De sydligste delene av Kragerøbanen må da legges på nytt, og banen vil krysse Grenlandsbanen ved Sannidal / Tangen stasjon.

 Referanser 

Eksterne lenker
 «KVU Grenlandsbanen», fra Bane NOR
 NRK.no - Ønsker byggestart i 2018 (12.05.2014)

Kategori:Foreslåtte jernbanestrekninger i Norge
Kategori:Jernbane i Telemark
Kategori:Jernbane i Agder